**PISMENA PRIPREMA ZA REALIZACIJU NASTAVNOG SATA**

**Razred:** V

**Nastavna jedinica:** Obim (opseg) raznostraničnog trougla (trokuta)

**Tip nastavnog sata:** obrada nastavnog sadržaja

**Nastavne metode:** metoda razgovora,metoda usmenog izlaganja, metoda

demonstracije,tekst metoda,pismeni radovi

**Oblici rada:** frontalni, grupni, individualni

**Nastavna sredstva i pomagala :** plakat, aplikacije ,nastavni listići

**Korelacija s drugim predmetima :** Bosanski jezik i književnost,Likovna

kultura, Društvo i Priroda

**Cilj nastavnog sata:sticanje znanja o izračunavanju obima (opsega )**

**raznostraničnog trougla (trokuta)**

**Zadaci :**

* **Obrazovni:**

Upoznavanje s pojmom obim ili opseg, te usvajanje postupka

izračunavanja obima raznostraničnog trougla i primjena stečenih

znanja na zadacima

* **Funkcionalni:**

Razvijanje pažnje i koncentracije, mišljenja i pamćenja kroz

slušanje priče i usmeno izlaganje nastavnika ; sposobnosti posmatranja

i uočavanja bitnih pojedinosti kroz prezentaciju materijala ; sposobnosti

zaključivanja kroz razgovor , sposobnosti primjene stečenog znanja te

mašte i kreativnosti kroz grupni oblik rada

* **Odgojni:**

Razvijanje interesa i ljubavi prema matematici (geometriji), razvijanje korektnog odnosa prema radu,razrednom kolektivu i tolerancije među članovima grupa, razvijanje urednosti, upornosti, tačnosti i samostalnosti u radu

**Uvodni dio**

Uvodno obraćanje nastavnika i upoznavanje sa gostima na satu.

Kroz strategiju šest šešira na satu ponoviti i naučiti novo o trouglu.

**CRVENI ŠEŠIR** –emocija

**PLAVI ŠEŠIR**-na zadanu temu „trougao“ učenici rješavaju matematičku premetaljku i dolazi se do zaključka šta smo sve naučili o trouglu.

*Učenik sa posebnim obrazovnim potrebama će imati individualizirani listić (prilog).*

**BIJELI ŠEŠIR**-informacija

Zaključke koji se dobiju pomoću plavih šešira učenici će o njemu informisati kroz zadatke bijelog šešira.

***Najava cilja časa: Danas ćemo naučiti izračunavati obim ili opseg***

***raznostraničnog trougla (trokuta)***

**Glavni dio**

Učenicima kroz motivacioni zadatak objasniti šta je to obim ili opseg i kako se izračunava kod raznostraničnog trougla.

ZADATAK - Djevojčica je posmatrala let leptira.Leptir je sletio na ljubičicu,

zatim na jagorčevinu, a potom na visibabu, te se vratio na ljubičicu.

Putanja koju je leptir prešao izgleda kao trougao.I to kakav?

Zbir ove tri dužine dat će ukupnu dužinu puta koju je leptir prešao. Izračunajmo!

Ako put koji je leptir prešao posmatramo kao trougao onda je dužina tog puta OBIM ILI OPSEG trougla (trokuta).

***ZAKLJUČUJEMO: OBIM ILI OPSEG trougla (trokuta) je zbir dužina svih stranica tog trougla.***

**O= a + b + c**

Na tabli je pripremljen jedan zadatak koji će uraditi jedan učenik na tabli.

**ZELENI ŠEŠIR**–kreativnost

***Rad u grupama***

Svaka grupa dobiva zadatak za rad. Pojasniti način rada i dati detaljne upute.Pratiti rad grupa,obilaziti i pomagati po potrebi.

(Zadaci za grupe u prilogu pripreme.)

Izvještavanje grupa(detaljna analiza).Pohvala za rad grupa.

Između aktivnosti malo zabave.Od trouglova u boji, grupe prave figure.Figure su na plakatu, a oni ih sastavlja

**Završni dio**

**CRNI ŠEŠIR** –oprez

***Individualna provjera za učenike***

(Zadaci za individualnu provjeru u prilogu pripreme.)

*Za učenika s posebnim obrazovnim potrebama je izrađen individualizirani nastavni listić (prilog).*

Analiza učeničkih radova.Ocijeniti nekoliko radova.

Sve učenike pohvaliti za rad i aktivnost na času.

**ŽUTI ŠEŠIR-evaluacija časa** ocjenjivanje od strane učenika- bojenje trouglova

Domaća zadaća: 1. i 2. zadatak na 126. strani u udžbeniku.

*Za učenika s posebnim obrazovnim potrebama – nastavni listić u prilogu.*

Napomena: Priprema je preuzetaod nastavnice razredne nastave Alme Osmanović ( JU Prva osnovna škola Zavidovići) te je prilagođena za rad sa učenicima koji imaju posebne obrazovne potrebe!

**U nastavku se nalaze prilozi za učenikee sa posebnim obrazovnim potrebama kao I prilozi za učenike tipičnog rasta I razvoja!**

***Plan table***

**Obim (opseg) raznostraničnog trougla (trokuta)**

**22.3.2018.god.**

**22m**  C 34m

A B

44m

22m+34m+44m=100m

OBIM ILI OPSEG trougla (trokuta) je zbir dužina svih stranica tog trougla.

O= a + b + cobim raznostraničnog trougla

**2.** a= 70cm

b=30cm

c=20cm

O=?

O= a + b + c

O=70cm+30cm+20cm

O=120cm