***PISMENA PRIPREMA ZA NASTAVNI SAT***

***NASTAVNI PREDMET****:* Bosanski jezik i književnost

***RAZRED***: I

***NASTAVNA JEDINICA***:Izjavne,upitne i uzvične rečenice

***TIP ČASA***: vježbanje

***TRAJANJE ČASA***: jedan nastavni čas

***NASTAVNA METODA***: razgovora, objašnjavanja,ilustracije,demonstracije

***NASTAVNA SREDSTVA***:nastavni listovi,plakati,slike

***NASTAVNI OBLICI RADA***: frontalni,individualni,grupni

**ZADACI RADA:**

***Obrazovni***: prepoznavanje i razlikovanje rečenica po značenju,povezivanja rečeničnih

znakova sa odgovarajućim nizom riječi,uvježbavanje i sticanje znanja kroz

kombinovane i kreativne zadatke rada

***Funkcionalni***:razvijanje sposobnosti gramatičke analize rečenica,razvijanje

praktičnih sposobnosti kroz primjenu stečenih znanja,

razvijanje pažnje tokom rada,razvijanje logičkog mišljenja,analiza,

zaključivanje,generalizacija

***Odgojni:*** razlikovanje primjera od (ne) primjera,razvijanje pozitivnog odnosa prema

radu,samostalnost,socijalizacija,razvijati osjećaj za pripadnost grupi

(sloga-jedinstvo su važni za postizanje konačnog cilja),pokazivati više

samopouzdanja i odgovornosti

***KORELACIJA:*** Likovna kultura

***ISHOD UČENJA***

***Učenici će znati***:Značenje pojmova izjava,upitna i uzvična rečenica,imaće znanje o rečeničnim znakovima,znaće karakterstike navedenih rečenica znaće ih i prepoznati

***CILJ ČASA***:Osposobljavanje učenika za uočavanje,prepoznavanje ,razlikovanje izjavne,upitne i uzvične rečenice. Jednostavna i proširena rečenica u komunikaciji.Posmatranje i izvođenje zaključaka sam i u grupi.Prenošenje informacije putem individualnog i timskog rada.Sistematizacija znanja kroz rad u grupi i prezentiranje postignutih rezultata.

**MIKROARTIKULACIJA ČASA**

***UVODNI DIO***

* Igra „Kviz znanja“-ponavljanje gradiva kroz niz pitanja
* Najava cilja časa
* Imenovanje grupa

***GLAVNI DIO***

***A-dio*** :

- rad zadataka u grupama

- prezentacija grupa

***B-dio:***

- individualni rad - provjera

- pregled i analiza provjere

***ZAVRŠNI DIO***

* Evaluacija časa
* Igra – tiho-glasno
* Pohvala i ocjenjivanje učenika
* Domaća zadaća(upute za naredni sat)

**ARTIKULACIJA ČASA**

***UVODNI DIO***

Priprema za rad

Na početku časa pozdraviti sve prisutne na času i poželjeti im da se ugodno osjećaju na današnjem času.

Učenici sjede u grupama (šest grupa ). Svaka grupa će dobiti ime ( kuća, pas, mrkva, upitnik, uzvičnik, tačka)

Odrediti vođe grupa. Kroz igru „Kviz znanja“ ponoviti obrađeno gradivo, unakrsno ispitivanje grupa.

Jedna grupa postavi pitanje grupi po vlastitom izboru. Krug ispitivanja se nastavlja dok svaka grupa ne postavi po jedno pripremljeno pitanje. Pitanja u prilogu pripreme.

*Učenik s posebnim obrazovnim potrebama sudjeluje u kvizu znanja. Uključen je u grupu „kuća“.*

***Najava cilja časa:***

***REČENICE - vježbanje***

Naziv nastavne jedinice usmeno reći učenicima i napisati naziv nastavne jedinice na tabli.

***GLAVNI DIO***

Pošto smo u uvodnom dijelu ponovili sve što smo do sada naučili o rečenicama,preći na rješavanje zadataka kroz grupni oblik rada.

Učenici će dobiti detaljne upute za način rada zadataka.Ponoviti i pravila koja važe kada radimo u grupama.Pratiti i obilaziti rad grupa.Pružati pomoć kada je potrebno.

*U slučaju potrebe da učenik s posebnim potrebama samostalno ili uz pomoć asistenta rješava zadatke iz grupe, pripremljen je nastavni listić (u prilogu)*

Zadaci grupa u prilogu pripreme.

Zajedniča analiza radova.Posebno istaknuti da učenici pažljivo slušaju jer svaka grupa je imala različite zadatke.Pratiti izvještaje, ocjeniti i korigovati ukoliko je potrebno.

Pohvala svih grupa.

Poslije grupnog rada zadataka,najaviti i objasniti rad individualnog zadatka.

Zadatak za individualnu provjeru u prilogu pripreme. *Za učenika s posebnim obrazovnim potrebama je pripremljen poseban listić.*

Zajednička analiza,pregled i ocjenjivanje najuspješnijih i najbržih učenika.

***ZAVRŠNI DIO***

Evaluacija časa !

Kroz igru –tiho-glasno napraviti evaluaciju i opuštanje.

Igra – u prilogu pripreme.

Pohvala učenika i ocjenjivanje!

Zadavanje zadaće! Zadaća na nastavnom listiću koji je u prilogu pripreme.

Dodatno objašnjenje za domaću zadaću!

*Za učenika s posebnim obrazovnim potrebama je pripremljen poseban nastavni listić za domaću zadaću.*

***IGRA: TIHO – GLASNO***

Igra po grupama.Svaka grupa će smisliti po jednu rečenicu u kojoj će biti dvije riječi

TIHO i GLASNO.

Nastavnik započinje ,naprimjer rečenicom: ***Tiho raste trava,a glasno laje pas.***

Igru nastavlja grupa –dobrovoljac koju svoju rečenicu mora započeti ponavljanjem kraja prethodne rečenice **(**naprimjer: **„Glasno laje pas, a tiho spava zec.“)**

Igru nastavlja sljedeća grupa i tako do zadnje grupe.

Napomena: Priprema je preuzeta od nastavnice razredne nastave Alme Osmanović ( JU Prva osnovna škola Zavidovići) te je prilagođena za rad sa učenicima koji imaju posebne obrazovne potrebe!

**U nastavku se nalaze prilozi za učenike sa posebnim obrazovnim potrebama kao i prilozi za učenike tipičnog rasta i razvoja!**

plakat

plakat

plakat

plakat

plakat

plakat

***REČENICE***

***vježbanje***